Харолд 220422

 **Исаның соңынан еру деген не?**

***"Кім Маған қызмет еткісі келсе, сол Маған ерсін. Мен қайда болсам, қызметшім де сонда болады. Ал Маған қызмет етіп жүрген әркімді Әкем құрметтейді."***

***(Жохан 12:26)***

 1865 жылы Уильям Бут "Құтқарылу армиясы" деп аталатын үлкен миссияның негізін қалады. Бірде одан: "Сіздің сырыңыз неде?» деп сұрады. Бут бұл туралы бір сәт ойланып: «Мен өзімді толықтай Құдайға бағыштадым!" - деді.

 Біз, Исаға сенушілер деп айтатындар, қаншалықты өзімізді күндіз-түні, бүкіл өмірімізде Құдайға бағыштадық деп айта аламыз? Өз өміріңізді Иса Мәсіхке бағыштау деген нені білдіреді?

 "Бағыштау" сөзі бір нәрсені «қою немесе орналастыру» дегенді білдіреді. Рухани бағышталу - бұл сізге қайтып келетін инвестицияға ақша салумен бірдей нәрсе емес. Қарапайым тілмен айтқанда, Исаға еру туралы шешім қабылдау — сіздің Иса Мәсіхке тиесілі екеніңізді және Оның еркі сіздің өмір сүру жолыңызды басқаратынын мойындау. Яғни, Құдай сізді өз өміріңізде де, қызметіңізде де адамдарға сүйіспеншілігін көрсету үшін пайдалана алатынын білдіреді. Әскери метафораны қолданатын болсақ, Ол сізге қараңғы алқап арқылы немесе таудың басына жіберілетініңізді бұйыра алады.

 Біз бұны орындаған кезде, Құдайдың Рухы біздің ішімізде өмір сүреді (Елшілердің істері 2:38, Римдіктерге 8:9). Киелі Рух даналық, жұбаныш және басшылық беріп, сеніммен өмір сүруімізге көмектеседі. Билли Грэм сөзімен айтқанда: «Киелі Рухтың көмегінсіз, адам Иса Мәсіхке ере алмайды". Мен Құдайға толықтай бағышталсам, менде маған керек нәрсенің бәрі бар екенін түсінемін.